**R O M Â N I A**

**JUDEȚUL HUNEDOARA Proiect 163/2022**

**CONSILIUL LOCAL AL ORAȘULUI**

**S I M E R I A**

**S3**

**H O T Ă R Â R E A NR. /2022**

**privind instituirea taxei speciale de salubrizare și aprobarea Regulamentului**

**de instituire și administrare a taxei speciale de salubrizare în Orașul Simeria**

Consiliul local al orașului Simeria, județul Hunedoara, întrunit în ședința ordinară din data de 31 octombrie 2022;

Examinând propunerile cuprinse în Referatul de aprobare înregistrat sub nr.14.117 din 26.10.2022 cu privire la instituirea taxei speciale de salubrizare și aprobarea Regulamentului de instituire și administrare a taxei speciale de salubrizare în Orașul Simeria, prezentată de domnul primar Bedea Iulius-Gelu;

Luând în considerare adresa nr. 2.037 din data de 17.10.2022, înregistrată la Primăria Orașului Simeria sub nr. 13.585 din 17.10.2022 prin care Asociația de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara” ne aduce la cunoștință faptul că începând cu data de 24 octombrie 2022, colectarea deșeurilor din Zona de colectare 3 Centru se va realiza conform Contractului nr.44/2022 încheiat între A.D.I. ,,S.I.D.D.” și S.C. SUPERCOM S.A. București;

În temeiul dispozițiilor art.6, alin.1, lit.,,k” din Legea serviciului de salubrizare a localităților nr.101/2006, cu modificările și completările ulterioare, ale Legii serviciilor comunitare de utilități publice nr.51/2006, cu modificările și completările ulterioare, ale Legii nr.227/2015 privind Codul fiscal, cu modificările și completările ulterioare, ale O.U.G. nr.92/2021 privind regimul deșeurilor, ale O.U.G. nr.196/2005 privind Fondul pentru Mediu, cu modificările și completările ulterioare, ale Legii nr.249/2015 privind modalitatea de gestionare a ambalajelor și a deșeurilor de ambalaje, ale art.30, alin.1, alin.2 și alin.5 din Legea nr.273/2006 privind finanțele locale, cu modificările și completările ulterioare, precum și ale art.129, alin.2, lit.,,b” și lit.,,d'', alin.4, lit.,,c” și alin.7, lit,,n”, ale art.139, alin.3, lit.,,a” și ale art.196, alin.1, lit.,,a” din O.U.G. nr.57/2019, privind Codul administrativ, cu modificările și completările ulterioare;

H O T Ă R Ă Ș T E :

**Art.1** - Se instituie taxa specială de salubrizare pentru utilizatorii casnici și non-casnici din Orașul Simeria, aferentă activităților de colectare și transport, sortare, TMB și depozitare deșeuri municipale și similare.

**Art.2** – (1) Se aprobă Regulamentul de instituire și administrare a taxei speciale de salubrizare aferentă activităților de colectare și transport, sortare, TMB și depozitare deșeuri municipale și similare pentru utilizatorii casnici și non-casnici, conform anexei care face parte din prezenta hotărâre.

(2) Cuantumul taxei de salubrizare pentru anul 1 (2022/2023) este:

- pentru utilizatori casnici: - mediul rural 8,20 lei/lună/persoană

- mediul urban 14,36 lei/lună/persoană

- pentru utilizatori non-casnici – taxa de de salubrizare: 373,10 lei/m.c.

-2-

**Art.3 –** Prezenta hotărâre se aplică pentru plata taxei speciale de salubrizare pentru utilizatorii casnici și non-casnici și intră în vigoare începând cu luna octombrie 2022.

**Art.4** – Cu ducerea la îndeplinire a prezentei hotărâri se însărcinează Serviciul Gospodărie, Utilități Publice, Mediu, Pășuni al aparatului de specialitate al Primarului Orașului Simeria.

**Art.5** - Prezenta hotărâre poate fi contestată potrivit prevederilor Legii contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.6** - Prezenta hotărâre se comunică Primarului orașului Simeria, Serviciului Gospodărie, Utilități Publice, Mediu, Pășuni și Direcției Economice a aparatului de specialitate al Primarului orașului Simeria și Instituției Prefectului Județului Hunedoara.

Simeria, 26 octombrie 2022

INIȚIATOR,

Primar, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M Â N I A**

**JUDEȚUL HUNEDOARA**

**PRIMĂRIA ORAȘULUI**

**S I M E R I A**

**Nr. 14.117 din 26.10.2022**

**R E F E R A T D E A P R O B A R E**

Prin adresa nr.1971 din data de 06.10.2022, înregistrată la Primăria Orașului Simeria sub nr.13.104 din 06.10.2022, Asociația de Dezvoltare Intercomunitară ,,Sistem de Management Integrat al Deșeurilor în județul Hunedoara” aduce la cunoștință faptul că începând cu data de 23 octombrie 2022, activitatea de colectare și transport, sortare, TMB și depozitare deșeuri municipale și similare desfășurată de S.C. BRAI CATA S.R.L. București, se va încheia ca urmare a rezilierii contractului.

De asemenea, prin adresa nr. 2.037 din data de 17.10.2022, înregistrată la Primăria Orașului Simeria sub nr. 13.585 din 17.10.2022, Asociația de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara” ne aduce la cunoștință faptul că începând cu data de 24 octombrie 2022, colectarea deșeurilor din Zona de colectare 3 Centru se va realiza conform Contractului nr.44/2022 încheiat între A.D.I. ,,S.I.D.D.” și S.C. SUPERCOM S.A. București.

Luând în considerare atât adresele amintite mai sus, cât și referatul de solicitare a inițierii unui proiect de hotărâre nr. 14.001 din 25.10.2022, întocmit de către domnul Iacob George, șef al Serviciului Gospodărie, Utilități Publice, Mediu, Pășuni prin care, în baza legislației în vigoare, se evidențiază metodele de calcul pe baza cărora s-a stabilit cuantumul taxei speciale de salubrizare, constat că se impune instituirea taxei speciale de salubrizare, stabilirea cuantumului acesteia pentru utilizatorii casnici din mediul rural și din mediul urban, precum și pentru utilizatorii non-casnici (taxa de salubrizare deșeuri reziduale și taxa de salubrizare deșeuri reciclabile) și aprobarea Regulamentului de instituire și administrare a taxei speciale de salubrizare.

Respectivul regulament conține dispoziții cu privire la modalitățile de calcul a taxei speciale de salubrizare, termenele și modalitățile de plată, facilitățile la plata taxei speciale de salubrizare, gesionarea veniturilor și cheltuielilor aferente serviciului de salubrizare și sancțiuni care se aplică.

În urma calculelor efectuate, s-au stabilit următoarele cuantumuri:

- pentru utilizatori casnici: - mediul rural 8,20 lei/lună/persoană

- mediul urban 14,36 lei/lună/persoană

- pentru utilizatori non-casnici – taxa de de salubrizare: 373,10 lei/m.c.

Așa cum rezultă din prevederile art.129, alin.2, lit.,,b” și lit.,,d'' din O.U.G. nr.57/2019 privind Codul administrativ, consiliul local exercită atribuții privind dezvoltarea economico-socială și de mediu și gestionarea serviciilor de interes local, iar în cadrul acestei categorii de atribuții, are competența de a stabili și aproba impozitele și taxele locale asigura cadrul necesar pentru furnizarea serviciilor publice de interes local privind educația.

Drept pentru care inițiez proiectul de hotărâre privind instituirea taxei speciale de salubrizare și aprobarea Regulamentului de instituire și administrare a taxei speciale de salubrizare în Orașul Simeria, pe care îl supun dezbaterii și adoptării de către Consiliul local al orașului Simeria.

PRIMAR,

BEDEA IULIUS-GELU